SPRÁVA ZO ZAHRANIČNEJ PRACOVNEJ CESTY

1.  Účastník ZPC:

Titul, meno a priezvisko:	Mgr. František BLANÁR	
Pracovisko:	CVTI SR, Staré grunty 52, 842 44 Bratislava	
Pracovné zaradenie:	analytik	
Znalosť jazykov:	angličtina	

2.  Zahraničná pracovná cesta:

Štát:	Španielsko	
Mesto:	Madrid	
Vykonaná v doch:	26.9.2017 až 30.9.2017	
Prijímajúca organizácia:	The Spanish Ministry of Education, Culture and Sport, OECD INES LSO	
Účel cesty:	Účasť na mítingu v rámci projektu INES OECD, Network on Labour Market, Economic and Social Outcomes of Learning 	
Spôsob financovania:	CVTI SR	

3.  Rámcový program pobytu:

26.9.2017 		– prílet do Madridu, ubytovanie
27.9. až 29.9.2017 	– míting, rokovania v pléne a v pracovných skupinách podľa programu
30.9.2017 		- odlet z Madridu, prílet na Slovensko

4.  Stručný priebeh rokovaní, resp.  študijného pobytu:

Osemnásteho medzinárodného mítingu k tvorbe indikátorov z oblasti dopadu vzdelávania na trh práce a sociálno-ekonomických dôsledkov vzdelávania som sa zúčastnil ako reprezentant Slovenskej Republiky. Celkovo sa na mítingu zúčastnilo 57 účastníkov z 29 členských a partnerských krajín a zástupcovia medzinárodných organizácií (OECD, Eurostat, Európska komisia, CEDEFOP a dvaja nezávislí experti). 

Hlavnými cieľmi mítingu bolo prerokovanie návrhov indikátorov pre nasledujúce vydanie ročenky Education At a Glance (ďalej EAG) a problematika spojená metodikou a zberom údajov pre tvorbu indikátorov pre EAG. 

Prvý a tretí deň mali rokovania plenárny charakter, druhý deň účastníci rokovali v štyroch pracovných skupinách (ďalej PS), a to: PS o vzdelávaní dospelých, PS o vzdelávaní a prechode zo škôl na trh práce, PS o ekonomických dopadoch vzdelávania  a PS o sociálnych dopadoch vzdelávania. Ako zástupca SR som sa zúčastnil rokovania PS o vzdelávaní dospelých (AL), PS o sociálnych dopadoch vzdelávania (ESO) a PS o vzdelávaní a prechode zo škôl na trh práce (LLT). Pracovná skupina o ekonomických dopadoch vzdelávania (ECO) rokovala paralelne s PS o vzdelávaní dospelých.

V úvode  stretnutia vystúpili v pléne zástupcovia organizátorskej krajiny, ktorí privítali účastníkov. Zároveň boli predstavení noví účastníci pracovnej skupiny a nasledovalo zhrnutie záverov z posledného mítingu, ktorý sa uskutočnil vo februári 2017 v Nórskom Osle. Zástupca Ministerstva školstva odprezentoval štruktúru a špecifiká španielskeho vzdelávacieho systému.
 
Zástupca OECD odprezentoval aktuálne a pripravované aktivity realizované v rámci projektu INES a harmonogram vydávania informačných listov Education Indicators in Focus (EDIF) za údaje zbierané v rámci pracovnej skupiny LSO na nasledujúce obdobie. 

Rakúsky reprezentant odprezentoval aktuálny stav projektu PIAAC a harmonogram plánovaných činností na nasledujúce obdobie, ktoré súvisia so spustením jeho druhého kola.

Výrazný priestor bol venovaný zdrojom dát pre tvorbu indikátorov pre EAG do budúcnosti. Táto problematika bola preberaná aj v rámci rokovaní v jednotlivých pracovných skupinách.

V Rámci pracovnej skupiny o vzdelávaní dospelých boli odprezentovnané výstupy pripravované do EAG 2018 zamerané na problematiku participácie migrantov na ďalšom vzdelávaní. V rámci diskusie boli tieto výstupy odsúhlasené. Pracovná skupina venovala v rámci rokovaní priestor aj prezentácii finálnej podoby medzinárodných cieľov v oblasti vzdelávania dospelých. 

Pracovná skupina o sociálnych dopadoch vzdelávania prerokovala návrh indikátora A8 pre EAG 2018, ktorý sa bude zameriavať na problematiku vzťahu k životnému prostrediu z pohľadu dosiahnutého vzdelania. 

Pracovná skupina zameraná na prechod zo škôl na trh práce sa zamerala na prezentáciu podoby indikátorov pre EAG 2018 a možným dátovým zdrojom pre tvorbu nových indikátorov do budúcnosti.

V rámci pracovnej skupiny o ekonomických dopadoch vzdelávania bola venovaná pozornosť problematike prekvalifikovanosti zamestnaných absolventov vysokých škôl. Zároveň bola prerokovaná podoba prislúchajúcich indikátorov pre EAG 2018.

Posledný deň rokovania boli odprezentované závery za jednotlivé pracovné skupiny, ktoré vedúci pracovnej skupiny odprezentuje na najbližšom stretnutí Working Party. 
Najbližšie pracovné stretnutie OECD INES LSO sa uskutoční 19. až 21. marca v Rakúsku (Viedeň).

5.  Odporúčané závery:

Z mítingu vyplynuli nasledujúce úlohy:
–	Pokračovať v spolupráci s prevádzkovateľmi príslušných dátových zdrojov pri poskytovaní podkladov do medzinárodných štatistík
–	Konzultovať možnosti ďalšieho skvalitňovania vstupov 
–	Spolupracovať s Working Party pri mapovaní národných vzdelávacích sústav vo väzbe na ISCED 2011 a riešení potencionálnych problémov 
–	V ďalšom období naďalej aktívna účasť členov na činnosti pracovnej skupiny pri tvorbe nových indikátorov a metodík a pri zabezpečení požadovaných vstupov. 
–	Spolupráca s účastníkmi ostatných pracovných skupín v rámci programu INES, spolupráca s príslušnými útvarmi na MŠVVaŠ SR.

6.   Prehľad prinesenej dokumentácie a miesto jej uloženia

Interné pracovné materiály. CVTI SR, odbor metodiky a tvorby informácií školstva, oddelenie VŠ.

7.   Osobitne vyhodnotený očakávaný prínos ZPC

-	Zabezpečenie vstupov pre oblasť prieniku vzdelávania a trhu práce do Education at a Glance 2018
-	Priama komunikácia so spracovateľmi medzinárodných databáz, ktorá umožňuje udržiavať kvalitu našich štatistických údajov na požadovanej úrovni.
-	Aktívny vstup do tvorby štatistických ukazovateľov 

8.    Spôsob zverejnenia výsledkov ZPC, prenos získaných informácií

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete

Správu vypracoval: Mgr. František Blanár 		                  ......................................
Dátum: 5.10.2017
								
Správu schválil:  prof. RNDr. Ján TURŇA, CSc., generálny riaditeľ  ......................................